దీప్సిక దేశ్‌ముఖ్

దీప్సిక దేశ్‌ముఖ్ (జననం 1983 అక్టోబరు 29) హిందీ చిత్ర పరిశ్రమకు చెందిన భారతీయ చిత్ర నిర్మాత.

పూజా ఎంటర్టైన్మెంట్ నిర్మాణ సంస్థలో దీప్సిక దేశ్‌ముఖ్ అనేక చిత్రాలను నిర్మించింది. ఆమె 2020లో విడుదలైన జవానీ జానేమన్, 1995లో వచ్చిన కూలీ నంబర్ 1 రీమేక్ తో సహా అనేక బాలీవుడ్ చిత్రాలకు నిర్మాతగా పనిచేసింది. ఆమె చర్మ సంరక్షణ బ్రాండ్ లవ్ ఆర్గానిక్ ను కూడా స్థాపించింది.

ఆమెకు డాక్టర్ బాబాసాహెబ్ అంబేద్కర్ జాతీయ అవార్డు 2023లో వరించింది.

 ప్రారంభ జీవితం 
దీప్సిక దేశ్‌ముఖ్ 1983 అక్టోబరు 29న పశ్చిమ బెంగాల్ కోల్‌కాతాలో చిత్ర నిర్మాత వశు భగ్నాని, పూజా భగ్నాని దంపతులకు జన్మించింది. ఆమెకు నటుడు, చిత్ర నిర్మాత అయిన జాకీ భగ్నాని అనే తమ్ముడు ఉన్నాడు.

 కెరీర్ 
దీప్సిక దేశ్‌ముఖ్ పూజా ఎంటర్టైన్మెంట్ సంస్థకు నాయకత్వం వహిస్తున్నది. ఆమె 2016లో ఐశ్వర్య రాయ్ బచ్చన్, రణదీప్ హుడా నటించిన సర్బ్ జిత్ చిత్రంతో నిర్మాతగా అరంగేట్రం చేసింది. ఆమె ఇర్ఫాన్ ఖాన్ నటించిన మదారి వంటి చిత్రాలను నిర్మించింది. పూజా ఎంటర్టైన్మెంట్ మొదటి పంజాబీ చిత్రం సర్వన్ కు నిర్మాతగా ఆమె ప్రియాంక చోప్రాతో కలిసి వ్యవహరించింది.

2018లో ఆమె వెల్కమ్ టు న్యూయార్క్ చిత్రాన్ని నిర్మించింది. ఈ చిత్రంలో సోనాక్షి సిన్హా, దిల్జిత్ దోసాంజ్,  కరణ్ జోహార్ తదితరులు నటించారు. అదే సంవత్సరంలో, ఆమె తాప్సీ పన్నూ, సాకిబ్ సలీమ్ నటించిన దిల్ జుంగ్లీని కూడా నిర్మించింది.

2020లో, ఆమె సైఫ్ అలీ ఖాన్, టబు, అలయా ఫర్నిచర్‌వాలా ప్రధాన పాత్రల్లో నటించిన జవానీ జానేమాన్ చిత్రాన్ని నిర్మించింది. ఈ చిత్రంతోనే అలయా నటిగా అరంగేట్రం చేసింది. అదే సంవత్సరం చివరిలో, 1995 చిత్రం పునర్నిర్మాణం అయిన కూలీ నంబర్ 1 (2020), ఓటీటీ ప్లాట్ఫామ్ లో విడుదలైంది. అసలు చిత్రం, రీమేక్ రెండింటినీ పూజా ఎంటర్టైన్మెంట్ నిర్మించింది.

అక్షయ్ కుమార్, వాణీ కపూర్, లారా దత్తా, హుమా ఖురేషి మొదలైనవారు నటించిన బెల్ బాటమ్ (2021), టైగర్ ష్రాఫ్, కృతి సనన్ నటించిన యాక్షన్ డ్రామా గణపథ్ చిత్రాలకు ఆమె నిర్మాతగా పనిచేసింది. బహుభాషా చారిత్రక డ్రామా చిత్రం సూర్యపుత్ర మహావీర్ కర్ణ (2024) ఆమె నిర్మాణంలో వచ్చిన అత్యంత ప్రతిష్టాత్మకమైనది.

 వ్యక్తిగత జీవితం 
ఆమె మహారాష్ట్ర లాతూర్ రూరల్ శాసనసభ నియోజకవర్గంనకు చెందిన ఎమ్మెల్యే ధీరజ్ దేశ్‌ముఖ్ ను వివాహం చేసుకున్నది, వారికి ఇద్దరు పిల్లలు ఉన్నారు. నటుడు రితేష్ దేశ్‌ముఖ్ ఆమె తమ్ముడు. ఆయన రాజకీయ నాయకుడు దివంగత విలాస్‌రావ్ దేశ్‌ముఖ్ చిన్న కుమారుడు. ఆమె మారుపేరు హనీ. .

 ఫిల్మోగ్రఫీ 

 నిర్మాతగా

సంవత్సరంసినిమాగమనిక2016సర్బ్ జిత్2016మదారీ2016టుటక్ టుటక్ టుటియాతెలుగులో అభినేత్రి గా విడుదలైంది2017సర్వాన్2018వెల్కమ్ టున్యూయార్క్2018దిల్ జుంగ్లీ2020జవానీ జానేమన్2020కూలీ నెం. 12021బెల్ బాటమ్2022కట్పుట్లి2023మిషన్ రాణిగంజ్గణపథ్2024బడే మియాన్ చోటే మియాన్
 మూలాలు 

వర్గం:జీవిస్తున్న ప్రజలు
వర్గం:1983 జననాలు